Diari Oficial de la Generalitat Valenciana


Sumari del DOGV 7757, del 11-04-2016 (2016/2064)

RESOLUCIÓ de 8 de març de 2016, de la consellera de Sanitat Universal i Salut Pública, per la qual s'aprova el Pla d'Inspecció de Serveis Sanitaris per a l'any 2016.
---------------------------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2064


Data del document
:   08-03-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 8 de març de 2016, de la consellera de Sanitat Universal i Salut Pública, per la qual s'aprova el Pla d'Inspecció de Serveis Sanitaris per a l'any 2016. [2016/2064]  
L'article 85 de la Llei 10/2014, de 29 de desembre, de la Generalitat, de Salut de la Comunitat Valenciana, estableix que: «la conselleria competent en matèria de sanitat comptarà amb plans d'inspecció, que s'aprovaran periòdicament i definiran els programes d'actuació preferencials i la coordinació amb totes les inspeccions que incidisquen en l'àmbit sanitari i de la salut pública».  
El Reglament d'organització i funcionament de la Inspecció de Serveis Sanitaris de la Conselleria de Sanitat, aprovat per Decret 56/2006, de 28 d'abril, del Consell, disposa en l'article 34 que l'elaboració d'un Pla d'Inspecció de Serveis Sanitaris constitueix una eina fonamental per a aconseguir la planificació reglada de les activitats a desenvolupar per la Inspecció de Servicis Sanitaris, establint en l'apartat 9 de l'article esmentat que el Pla d'Inspecció serà aprovat pel conseller/a de Sanitat.  
  
En l'elaboració d'aquest Pla d'Inspecció s'ha comptat amb la participació i col·laboració dels distints òrgans directius de la Conselleria de Sanitat Universal i Salut Pública, direccions generals, direccions territorials, així com de les seccions d'Inspecció de Serveis Sanitaris de cada un dels departaments de salut. En el Pla d'Inspecció per a l'exercici 2016, s'integren els programes específics a desenvolupar i els objectius fixats en cadascun.  
 L'activitat dels servicis d'Inspecció de Servicis Sanitaris suposa una garantia en el compliment dels drets dels pacients i usuaris del sistema sanitari, una tutela i control de les prestacions i activitats sanitàries, un procediment en l'avaluació dels serveis sanitaris públics, concertats i privats, i en definitiva una garantia de l'eficiència, qualitat i seguretat en l'assistència sanitària dispensada als ciutadans.  
  
Havent-se observat tots els tràmits legals i reglamentaris establits, i en virtut de les atribucions que li confereix l'article 34.9 del Decret 56/2006, de 28 d'abril, del Consell, pel qual s'aprova el Reglament d'organització i funcionament de la Inspecció de Serveis Sanitaris de la Conselleria de Sanitat, resolc:  
  
Primer  
Aprovar el Pla d'Inspecció de Servicis Sanitaris de la Conselleria de Sanitat Universal i Salut Pública per a l'any 2016, que s'estructura en les següents àrees i programes:  
  
Drets dels ciutadans en relació amb el sistema sanitari  
  
1. Inspecció de normes de bona pràctica clínica en investigació clínica.  
Objectius:  
a) Garantir que, a la Comunitat Valenciana, els assajos clínics amb medicaments en éssers humans es realitzen d'acord amb les Normes de Bona Pràctica Clínica, respectant els drets dels ciutadans inclosos en projectes d'investigació, la seua integritat i la seua seguretat, i que els resultats d'aquestes investigacions siguen fiables.  
b) Incrementar la formació en Bones Pràctiques Clíniques dels investigadors i dels components dels comitès ètics d'investigació clínica (CEIC) de la Comunitat Valenciana i comitès de bioètica assistencial.  
  
c) Participació en grup de treball intercomunitari per a la definició de criteris d'acreditació dels CEIM (Comitès Ètics d'Investigació amb Medicaments).  
  
Inspecció de concessions, concerts, centres i serveis sanitaris  
  
2. Inspecció de la prestació sanitària i qualitat assistencial en departaments de salut gestionats per mitjà de concessió administrativa.  
Objectius:  
a) Seguiment dels plecs i contractes de gestió, als efectes de verificar-ne el compliment.  
b) Revisió i anàlisi de fluxos interdepartamentals de pacients.  
c) Avaluació de les estratègies transversals que suposen actuacions d'inspecció en diferents àrees assistencials, a fi de verificar la qualitat global de l'assistència prestada.  
d) Revisió i verificació dels serveis i contractes de caràcter assistencial, amb centres i unitats de titularitat no públics, als que es remeten pacients per part de les concessions.  
e) Coordinació i seguiment de les unitats de gestió del comissionat.  
  
f) Col·laboració amb la Viceintervenció General de la Generalitat, en la realització de les activitats de control financer que es planifiquen i porten a efecte per aquesta, en l'àmbit de les concessions sanitàries.  
  
g) Col·laboració amb la Sindicatura de Comptes de la Comunitat Valenciana, en les activitats que es planifiquen i porten a efecte per aquesta, en l'àmbit de les concessions sanitàries.  
  
3. Inspecció de la prestació sanitària i qualitat assistencial en centres i serveis sanitaris propis.  
Objectius:  
a) Actualització dels protocols d'actuació i informes.  
b) Anàlisi i avaluació de l'activitat dels serveis d'urgència hospitalària.  
c) Verificar el compliment de la normativa vigent en les instal·lacions de radiodiagnòstic, a fi de garantir la seguretat del pacient.  
  
4. Inspecció en els procediments d'autorització sanitària de funcionament de centres i serveis sanitaris.  
Inclou la modificació o ampliació dels centres i serveis ja autoritzats, així com la derivada dels centres de nova creació, amb independència de la seua titularitat.  
Objectius:  
a) Garantir que els centres i serveis sanitaris complisquen les condicions i requisits establits per a l'autorització sanitària de funcionament, d'acord amb la normativa vigent.  
b) Creació d'un grup de treball format per la Direcció General d'Alta Inspecció Sanitària, la Direcció General d'Investigació, Innovació, Tecnologia i Qualitat, i la Direcció General d'Assistència Sanitària, per a l'elaboració de criteris i estàndards per a l'autorització dels diverses unitats assistencials de la Comunitat Valenciana.  
  
  
5. Inspecció de l'assistència sanitària en centres i serveis sanitaris concertats i no concertats.  
En l'àmbit dels serveis concertats es contemplen actuacions d'inspecció d'unitats concertades d'hemodiàlisi, rehabilitació i logopèdia, unitats de ressonància magnètica i oncologia.  
Objectius:  
a) Actualització dels protocols d'actuació i informe.  
b) Verificar que l'assistència que es realitza en els centres i serveis sanitaris privats concertats, es presta d'acord amb els paràmetres d'exigència que consten en els corresponents plecs.  
c) Garantir que l'assistència prestada es realitza complint la normativa vigent.  
d) Col·laboració amb la Viceintervenció General de la Generalitat, en les activitats de control financer que es porten a efecte per aquesta, en l'àmbit del Concert de Ressonàncies Magnètiques.  
e) Col·laboració amb la Sindicatura de Comptes de la Comunitat Valenciana, en les activitats que es porten a efecte per aquesta, en l'àmbit del Concert de Ressonàncies Magnètiques i Hemodiàlisi.  
  
6. Inspecció en situacions excepcionals que afecten l'assistència sanitària en centres i serveis sanitaris.  
Inclou actuacions en què la importància i/o gravetat dels fets, les seues circumstàncies i la seua especial complexitat, requereix una immediata resposta tant quant a l'inici com al desenvolupament del procés, de manera que la seua comprovació, resolució i, si és el cas, l'adopció de mesures que escaiguen es desenvolupen de forma preferent.  
Objectiu:  
a) Garantir la qualitat de l'assistència sanitària prestada als ciutadans en centres i serveis públics i privats.  
  
7. Inspecció de l'assistència sanitària en els centres sanitaris que participen en el pla d'eliminació de llistes d'espera. Atenció sanitària postquirúrgica.  
Objectius:  
a) Actualització dels protocols d'actuació i informe.  
b) Anàlisi, seguiment i control de la resolució dels processos assistencials de pacients remesos en el context del Pla d'Eliminació de Llistes d'Espera.  
c) Garantir que l'assistència és prestada, dins del termini i en la forma corresponent, pels centres sanitaris participants en el Pla d'Eliminació de Llistes d'espera.  
  
8. Inspecció de centrals d'esterilització.  
Seran objecte d'inclusió en aquest programa, aquelles actuacions d'inspecció d'unitats d'esterilització i àrea quirúrgica en centres sanitaris.  
Objectius:  
a) Actualització dels protocols d'actuació i informe.  
b) Garantir les condicions i requisits tecnicosanitaris exigibles, complint les necessàries garanties de qualitat, eficàcia i seguretat.  
c) Formació i reciclatge dels inspectors de serveis sanitaris en relació als requisits tecnicosanitaris exigibles.  
  
9. Inspecció de centres i serveis de transfusió.  
Objectius:  
a) Actualització dels protocols d'actuació i informe.  
b) Constatar de forma periòdica el compliment de la normativa vigent en els centres i serveis de transfusió.  
c) Garantir la qualitat i seguretat del tractament de la sang i els seus components.  
d) Formació i reciclatge dels inspectors de serveis sanitaris en relació als requisits tecnicosanitaris exigibles.  
  
10. Inspecció del funcionament dels biobancs.  
Objectius:  
a) Garantir el compliment dels requisits que són exigibles a aquest tipus d'establiments per a la seua autorització.  
b) Constatar de forma periòdica el compliment de la normativa vigent en aquests establiments.  
  
11. Inspecció del funcionament dels establiments de teixits.  
Objectius:  
a) Garantir el compliment i adequació a la normativa vigent dels establiments de teixits.  
b) Participació en les comissions Interterritorials per a determinar els criteris d'autorització i inspecció d'aquests establiments.  
c) Formació dels inspectors en relació a adaptació a la normativa vigent.  
  
12. Inspecció del funcionament dels CRHA (Centres de Reproducció Humana Assistida) i Bancs de Teixits de Cèl·lules Reproductores.  
Objectius:  
a) Garantir el compliment i adequació a la normativa vigent dels centres de Reproducció Humana Assistida amb activitat com a banc de teixits de cèl·lules reproductores.  
b) Participació en les comissions Interterritorials per a determinar els criteris d'autorització i inspecció d'aquests establiments.  
c) Formació dels inspectors de serveis sanitaris en relació a l'adaptació de la normativa vigent.  
  
13. Inspecció dels centres autoritzats per a IVE (Interrupció Voluntària de l'Embaràs)  
Objectius:  
a) Actualització dels protocols d'actuació i informe.  
b) Garantir el compliment i adequació a la normativa vigent.  
  
Sistemes d'informació  
  
14. Millora de la gestió dels sistemes d'informació d'inspecció  
Objectius:  
a) Seguiment de la qualitat dels sistemes d'informació relacionats amb l'activitat inspectora.  
b) Participació en les diferents estructures de la Conselleria de Sanitat Universal i Salut Pública competents en matèria de sistemes d'informació.  
c) Seguiment del funcionament del nou mòdul de gestió d'Incapacitat temporal en SIA, després de l'aplicació del Decret 625/2014, en matèria d'incapacitat temporal.  
d) Participació en la formació dels facultatius de la Conselleria de Sanitat Universal i Salut Pública en el maneig d'aplicacions informàtiques, fonamentalment per a la gestió de la incapacitat temporal i del visat de prescripcions farmacèutiques.  
e) Fomentar la formació del personal de la Inspecció de Serveis Sanitaris en el maneig i ús d'aplicacions informàtiques relacionades amb la seua activitat.  
f) Establir conjuntament amb el departament responsable de sistemes d'informació un quadro de comandaments sobre aquells indicadors més utilitzats per a la detecció de desviacions en les distintes prestacions sanitàries, iniciant enguany el disseny i les bases del referent a prestació farmacèutica.  
  
Inspecció de l'ús de les prestacions sanitàries  
  
15. Inspecció de les prestacions ortoprotètiques  
Objectius:  
a) Detectar i inspeccionar les desviacions en funció de l'impacte, tant econòmic com qualitatiu, que es produïsquen en el procés de prescripció, dispensació i facturació de la prestació exoprotètica.  
b) Realitzar el seguiment dels tractaments ortoprotètics que precisen de control especial per mitjà de visat.  
c) Realitzar el seguiment de la utilització dels implants en els centres, avaluant els indicadors d'utilització i el seu ajust als establits en les instruccions de la Conselleria Sanitat Universal i Salut Pública o als protocols protegits per les societats científiques.  
  
16. Inspecció de la prestació d'oxigenoteràpia i teràpies respiratòries domiciliàries.  
Objectiu:  
a) Garantir, a nivell departamental, el compliment de les clàusules del plec signat amb les empreses concessionàries de la prestació de les teràpies respiratòries domiciliàries i el seu seguiment i control per part dels departaments de Salut, detectant i inspeccionant possibles desviacions.  
  
17. Inspecció i avaluació deltransport sanitari en els diferents departaments de salut.  
Objectiu:  
a) Avaluar i inspeccionar el sistema de registre dels serveis prestats per les empreses concessionàries.  
  
Responsabilitat sanitària  
  
18. Inspecció en procediments de responsabilitat patrimonial i mapa de riscos sanitaris.  
Objectius:  
a) Garantir l'emissió dels informes tècnics sanitaris d'inspecció en un temps i un nivell de qualitat tècnica adequats per a la resolució de les sol·licituds de reclamació patrimonial.  
b) Actualitzar el Mapa de Riscos Sanitaris de la Comunitat Valenciana.  
c) Millorar la capacitació del personal sanitari de la Inspecció de Serveis Sanitaris en matèria de responsabilitat patrimonial.  
  
19. Inspecció i gestió en matèria de valoració mèdica del dany corporal.  
Objectius:  
a) Ajustar el termini d'emissió dels informes de valoració del dany a la periodicitat de les sessions de la comissió.  
b) Millorar la capacitació del personal sanitari de la Inspecció de Serveis Sanitaris en matèria de valoració mèdica del dany corporal.  
  
20. Inspecció en procediments de responsabilitat disciplinària del personal estatutari.  
Objectius:  
a) Designar als instructors i secretaris d'expedients, amb criteris d'eficàcia i igualtat en el repartiment de tasques.  
b) Reduir el termini de tramitació dels expedients adequant-los als estàndards previstos en el quadro d'indicadors del servici.  
c) Fomentar la formació del personal, tant sanitari com administratiu, de la Inspecció de Serveis Sanitaris en matèria d'expedients disciplinaris.  
  
Inspecció i gestió de les prestacions de la Seguretat Social  
  
21. Millora de la gestió de la prestació per incapacitat temporal.  
Objectius:  
a) Ajustar indicadors dels processos per incapacitat temporal (Índexs d'Absència i Incidència).  
b) Identificar els processos de curta durada, adequant-los a la durada òptima establida per l'INSS (Institut Nacional de la Seguretat Social).  
  
c) Millorar la gestió sanitària dels informes i propostes en processos d'incapacitat temporal.  
d) Formació als professionals sanitaris de la Conselleria de Sanitat Universal i Salut Pública en la gestió sanitària de la incapacitat temporal.  
e) Incrementar la participació en el programa de les rotacions de residents per a la seua formació en matèria d'incapacitat temporal.  
f) Desenvolupament d'activitats per a la millora de la gestió sanitària de la incapacitat temporal en facultatius màxims prescriptors en població general.  
  
22. Seguiment dels convenis en matèria d'incapacitat temporal subscrits amb l'INSS (Institut Nacional de la Seguretat Social).  
Objectius:  
a) Realitzar actuacions tendents al compliment màxim dels objectius fixats en el Conveni subscrit per la Conselleria de Sanitat Universal i Salut Pública i l'Institut Nacional de la Seguretat Social tendent a la millora de la gestió de la incapacitat temporal.  
  
23. Inspecció i gestió de la prestació per incapacitat temporal del personal de la Conselleria de Sanitat Universal i Salut Pública i del personal de l'Administració del Consell.  
Objectius:  
a) Ajustar els índexs d'absència dels treballadors de la Conselleria de Sanitat Universal i Salut Pública i de l'Administració del Consell.  
b) Elaboració, estudi i difusió dels indicadors relatius a la incapacitat temporal corresponents a aquest personal, per a facilitar la gestió dels recursos per part dels corresponents departaments.  
  
Inspecció de la prestació farmacèutica  
  
24. Vigilància del compliment de la normativa sobre prestació farmacèutica  
Objectius:  
a) Avaluació compliment Decret 118/2010, sobre unitats de suport per a l'ús racional del medicament i contemplant els requeriments definits per la pròpia Direcció General de Farmàcia i Productes Sanitaris.  
  
b) Avaluació compliment 94/2010, pel qual es regulen les activitats d'ordenació, control i assistència farmacèutica en els centres sociosanitaris i en l'atenció domiciliària.  
c) Avaluació compliment i anàlisi per departaments de l'Ordre 27 de gener de 2004, per la qual es regula la Visita Mèdica en les institucions sanitàries dependents de la Conselleria de Sanitat Universal i Salut Pública.  
  
25. Revisió i actualització del procediment sancionador en oficines de farmàcia.  
Objectius  
a) Anàlisi de l'actual normativa a fi de proposar aquelles millores que facilite una major coordinació i consens amb el conjunt dels departaments de la Conselleria de Sanitat Universal i Salut Pública.  
b) Millorar el rendiment de la tramitació administrativa a fi d'ajustar els terminis i evitar situacions que perjudiquen l'adequada finalització dels expedients.  
c) Establir un registre amb un major nivell d'exhaustivitat per a conèixer la situació administrativa i penal dels distints expedients.  
d) Creació d'una comissió d'harmonització a fi de normalitzar criteris de proposta d'incoació, tipificació de faltes i propostes de resolució.  
  
  
26. Estudi de les desviacions detectades en la prescripció dels medicaments  
Objectius:  
a) Anàlisi en informe específic per a cada direcció territorial de les principals desviacions per pacient (cost/morbiditat) utilitzant els sistemes de classificació de pacients CRG.  
b) Avaluació del programa de prescripció clínica individualitzada i els algoritmes terapèutics implantats per la Conselleria.  
c) Anàlisi per patologies per a cada departament; tractaments per al dolor, diabetis, coagulació i per al trastorn per dèficit d'atenció i hiperactivitat (TDAH), i anàlisi del programa de medicaments d'alt impacte (PAISE).  
d) Programa específic d'ús il·lícit de medicaments. Major monitorització i millora de la coordinació amb els àmbits policials i judicials, i millora de la protocol·lització de les actuacions.  
  
27. Participació grups de suport per a la gestió.  
Objectius:  
a) Definició de les bases d'un model de coordinació que millore el coneixement compartit dels distints Inspectors farmacèutics i metges que participen en els nombrosos grups de treball existents i que aborden qüestions com: facturació, acord-marc amb les oficines de farmàcia, visat, dietoteràpia, integració diferents sistemes d'informació, formulació magistral, medicaments situació especial, subministrament medicaments i absorbents d'incontinència, bones pràctiques clíniques, entre altres.  
  
Compromís amb l'organització  
  
28. Participació en l'estructura sanitària i formació.  
Objectius:  
a) Fixar programes de coordinació de la Inspecció de Servicis Sanitaris amb els Departaments de Salut de la Conselleria de Sanitat Universal i Salut Pública a través d'acords de col·laboració específics.  
  
b) Fomentar la participació dels professionals d'Inspecció de Servicis Sanitaris en òrgans col·legiats de la Conselleria de Sanitat Universal i Salut Pública (comissions de docència, juntes de departament, òrgans de direcció, comissió de seguretat del pacient i altres institucions?).  
  
c) Fomentar l'intercanvi de coneixement entre professionals de la Inspecció de Serveis Sanitaris i altres professionals.  
d) Estimular l'assistència a activitats científiques i formatives.  
e) Formació de residents en matèria d'Inspecció de Serveis Sanitaris.  
  
Segon  
Publicar la present Resolució en el Diari Oficial de la Comunitat Valenciana, amb advertència que esgota la via administrativa i que, en contra, es podrà interposar recurs potestatiu de reposició davant la consellera de Sanitat Universal i Salut Pública, en el termini d'un mes, o ser impugnada directament davant l'ordre jurisdiccional contenciós administratiu.  
  
València, 8 de març de 2016.- La consellera de Sanitat Universal i Salut Pública: Carmen Montón Giménez.